คปภ.เปิดเสนอราคาประกันทรัพย์สิน 8 แห่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
13 พ.ค. 2553

คปภ.เปิดให้บริษัทประกันภัยเสนอราคาเบี้ยประกันภัยความเสี่ยงทรัพย์สิน 8 แห่ง พร้อมเล็งทำประกันภัยรถภาคสมัครใจ
นายชูฉัตร ประมูลผล ผู้ช่วยเลขาธิการ สายบริหาร ปฏิบัติหน้าที่แทน เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย เปิดเผยว่า คปภ.เปิดให้บริษัทประกันวินาศภัยเสนอราคาเบี้ยประกันภัยความเสี่ยงภัยทรัพย์สินรวม 8 แห่ง และการทำประกันภัยความรับผิดต่อบุคคลภายนอกทุนประกัน 1 แสนบาทต่อคน และความเสียหายต่อครั้งรวมกันไม่เกิน 5 ล้านบาท รวม 8 แห่ง
นอกจากนี้ คปภ.มีแผนจะจัดทำประกันภัยรถยนต์ภาคสมัครใจ ประเภท 3 จำนวน 44 คัน โดยคุ้มครองเกี่ยวกับทรัพย์สิน ความรับผิดต่อบุคคลภายนอก การประกันอุบัติเหตุส่วนบุคคล และค่ารักษาพยาบาล
ทั้งนี้ ในระหว่างทำประกันภัย มีทรัพย์สินหรือทรัพย์สินที่มีอยู่ราคาเพิ่มขึ้นไม่เกิน 20% ให้ถือว่าไม่เป็นการประกันภัยต่ำกว่ามูลค่า  รวมถึงจะมีการจัดทำประกันชีวิต ประกันอุบัติเหตุและการประกันสุขภาพกลุ่ม ให้กับลูกจ้างกองทุนทดแทนผู้ประสบภัยจำนวน 120 คน ลูกจ้างประชาสัมพันธ์อีก 6 คน โดยบริษัทประกันภัยจะต้องยื่นซองเสนอราคาได้ตั้งแต่วันที่ 7 พ.ค.2553 จนถึง 18 พ.ค.2553